
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 4P/5/2025 8525200058 26. 02. 2025 JUDr. Jana Sroková ECLI:SK:OSSL:2025:8525200058.3
ROZSUDOK V MENE SLOVENSKEJ REPUBLIKY Okresný súd Stará Ľubovňa sudkyňou JUDr. Janou Srokovou v rodinnoprávnej veci starostlivosti súdu o mal. dieťa: A. B., nar. XX.XX.XXXX, trvale bytom C. XXX, A. C. XX, zastúpený kolíznym opatrovníkom: Úrad práce, sociálnych vecí a rodiny Stará Ľubovňa, dieťa rodičov- maloletej matky: D. B., nar. XX.XX.XXXX, trvale bytom C. XXX, A. C. XX, zastúpená zákonnými zástupcami – otcom: E. B., nar. XX.XX.XXXX, trvale bytom C. XX, otec dieťaťa neuvedený a matkou: F. B., nar. XX.XX.XXXX, trvale bytom C. XX, v konaní o ustanovenie poručníka takto rozhodol: I. Súd u s t a n o v u j e mal. A. B., nar. XX.XX.XXXX poručníčku v osobe starej matky F. B., nar. XX.XX.XXXX, trvale bytom C. XX. II. Poručníčka j e p o v i n n á zabezpečovať výchovu mal. dieťaťa, zastupovať ho a spravovať jeho majetok nadobudnutý po vyhlásení tohto rozhodnutia. Ak nejde o bežnú vec je na nakladanie s majetkom potrebné schválenie súdu. III. Poručníčka j e p o v i n n á predkladať správy súdu o nakladanie s majetkom mal. dieťaťa a správy o mal. dieťati dvakrát ročne k 30.06. a k 31.12. toho- ktorého roka. IV. Rozhodnutie poručníčky týkajúcej sa každej podstatnej veci mal. dieťaťa vyžaduje schválenie súdu. V. Po zániku poručníctva je poručníčka p o v i n n á predložiť súdu záverečný účet zo správy majetku mal. dieťaťa najneskôr do dvoch mesiacov po zániku poručníctva. VI. Žiaden z účastníkov n e m á n á r o k
na náhradu trovu tohto konania.
odôvodnenie: 1. Podľa § 221 písm. a/ Civilného sporového poriadku /CSP/ písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania 2. Podľa § 2 ods. 1 zak. č. 161/2015 Z.z. Civilného mimosporového poriadku /ďalej len CMP/ na konania podľa tohto zákona sa použijú ustanovenia Civilného sporového poriadku / ďalej len CSP/ , ak tento zákon neustanovuje inak. 3. O trovách konania súd rozhodol v zmysle § 52 CMP, tak žiaden z účastníkov nemá nárok na náhradu trov konania, ak tento zákon neustanovuje inak.
Poučenie: Proti tomuto rozsudku nemožno podať odvolanie, nakoľko sa tohto svojho práva účastníci konania účinne v súlade s ustanovením § 368 CSP pred súdom vzdali, čo potvrdili svojím podpisom do zápisnice súdu.

